Pécsi Többcélú Agglomerációs Társulás

**Társulási Tanácsának**

**/2023 (**VII.**25.) sz.** nyílt **határozata**

**PKSZAK feladatellátásának átszervezéséhez kapcsolódó döntések meghozataláról**

1. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat ellátási területét Vajszló Nagyközség közigazgatási területével bővíti, a Mini Manó Családi Bölcsőde üres férőhelyei terhére vajszlói lakhelyű gyermekeket is fogad.
2. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Megóv-Lak Családi Bölcsőde férőhelyszámát 8 főről 5 főre csökkenti, a férőhelyszámhoz igazodóan egy fő 8 órás álláshelyet megszüntet.
3. A Társulási Tanács úgy dönt, hogy a szolgáltatói nyilvántartásba történő bejegyzés napjától a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat álláshelyeinek számát 68 főről 67 főre csökkenti.
4. A Társulási Tanács a határozat 1. és 2. pontjaiban szereplő változásokkal elfogadja a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Alapító Okiratát és a Módosító Okiratot, mely az előterjesztés 1.sz és 2. sz. mellékletét képezi, és felkéri a Kulturális és Népjóléti Főosztály vezetőjét, hogy a törzskönyvi nyilvántartásban történő átvezetésről gondoskodjon.
5. A Társulási Tanács felkéri a Kulturális és Népjóléti Főosztály vezetőjét, hogy kezdeményezze a határozat 1. és 2. pontjában szereplő módosítások szolgáltatói nyilvántartásban történő átvezetését a Baranya Vármegyei Kormányhivatal Hatósági Főosztály Szociális és Gyámügyi Osztályánál.
6. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat módosításokkal egységes szerkezetbe foglalt szakmai programját és szervezeti és működési szabályzatát, valamint a családi bölcsőde hálózat szervezeti és működési szabályzatát az előterjesztés 3.sz.4. sz. és 5. sz. melléklete szerinti tartalommal elfogadja.
7. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Mini Manó Családi Bölcsőde szakmai programját és házirendjét az előterjesztés 6. melléklete szerinti tartalommal elfogadja.
8. A Társulási Tanács a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat Megóv-Lak Családi Bölcsőde szakmai programját és házirendjét az előterjesztés 7. melléklete szerinti tartalommal elfogadja
9. A Társulási Tanács úgy dönt, hogy az 1. pontban meghatározott feladatra Vajszló Nagyözség Önkormányzatával feladatellátási megállapodást köt, amelyet az előterjesztés 8. sz. melléklete szerinti tartalommal elfogad.
10. A Társulási Tanács felhatalmazza Pfeffer Józsefet, a Társulási Tanács elnökét a határozat 3-8. pontjai szerinti dokumentumok aláírására.

**Határidő:** azonnal

**Felelős:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető

**Kapják:** Pfeffer József elnök
Dr. Osztásné dr. Varga-Pál Viktória főosztályvezető
Dr. Deákné Dr. Pap Krisztina főosztályvezető
Új Orsolya intézményvezető
Horváth István Vajszló polgármestere